**Bases del concurs musical Gamba Rock 2025**

**1. OBJECTE**: Aquest concurs té com a objecte fomentar la creació musical de grups o solistes amb repertori propi. En queden exclosos els grups de versions.

**2. DESTINATARIS**: El concurs va adreçat a grups o solistes de la comarca del Baix Empordà. Tindran preferència en el procés de selecció les formacions que tinguin un o varis components de Palamós. S’acceptarà tot tipus d’estil dintre la música moderna (rock, jazz, pop, funk, blues, rap, reggae, metal...). Els grups que es presentin no poden estar en cap companyia discogràfica en el moment de la inscripció. L’organització es reserva el dret d’excloure en qualsevol moment al grup o grups que no compleixin aquests requisits. Si un grup que es presentés estigués en la programació de les Barraques de Palamós, quedaria exclòs del concurs. Els grups podran expressar-se en qualsevol llengua.

**3. INSCRIPCIÓ I CONVOCATÒRIA:** Abans del 15 d’abril de 2025 s’haurà de presentar la següent documentació al correu electrònic joventut@palamos.cat o bé enviar-ho l’adreça postal següent: Dept. de Joventut – Punt Jove, carrer Dídac Garrell i Tauler número 10 primera planta, 17230 Palamós, indicant al sobre “Concurs Gamba Rock 2025”

* Una composició musical original de la formació, no pot ser una versió d’una altra formació, i es pot presentar adjuntant-la en format mp3 o amb l’enllaç a youtube, vimeo etc.
* Breu currículum del grup on constaran: nom del grup, nom dels integrants, edats, població, una foto del grup o solista, i el nom, adreça, telèfon i correu electrònic de la persona de contacte.

Amb tots els treballs presentats, la Comissió de Barraques i el Departament de Joventut faran la selecció del material finalista.

Es seleccionaran un mínim de 3 i un màxim de 5 formacions, que actuaran les nits del 20, 21 o 22 a les Barraques de Palamós i serà la Comissió de Barraques qui assignarà la nit de la seva actuació, tenint en compte l’estil de música de cada grup per equilibrar la programació. Les actuacions tindran una durada d’entre 25 i 45 min, en funció de les formacions presentades. El repertori de la final ha d’estar format majoritàriament per temes propis amb un màxim d’una versió o cover.

**4. JURAT**: El jurat de la final estarà format per diferents professionals del sector de la música/espectacles designats pel Departament de Joventut i la Comissió de Barraques comptarà amb el vot de qualitat. Es seleccionarà el guanyador i s’informarà el dia 26 de juny de 2025 a través dels canals de difusió i xxss del Departament de Joventut de l’Ajuntament de Palamós.

Es valorarà l’originalitat de les composicions, la posada en escena i la qualitat musical individual i col·lectiva. Totes les decisions que prengui el jurat, seran inapel·lables i aniran amb consonància amb els criteris d’avaluació especificats a anteriorment.

**5. RENÚNCIES:** Si els finalistes o els guanyadors del concurs renunciessin a l’actuació o al seu premi, aquest es traspassaria al grup que hagués quedat classificat darrere seu.

**6. OBLIGACIONS:** Els participants acceptaran la publicació de les seves cançons a qualsevol mitjà de comunicació que vulgui fer publicitat del Concurs Gamba Rock. El guanyador del primer premi no podrà concursar en la següent edició del concurs. Els materials presentats no es retornaran i passaran a ser propietat del fons de l’Àrea de Joventut de Palamós.

La interpretació haurà de ser en directe i el playback suposarà la desqualificació del concurs.

**7. PREMI:**

El jurat atorgarà un únic premi al millor grup, que consistirà en:

- 16 hores d’enregistrament més la masterització en un estudi professional.

**-** L’actuació a les properes Barraques 2026, dins una de les nits amb més assistència de públic.